stanford-oval/wikipedia huggingface dataset:
Chinese Zodiac

| Chinese Zodiac |
| --- | --- |

Ohjaaja:  Jackie Chan
Käsikirjoittaja:  Jackie Chan
Tuottaja:   Jackie Chan  Stanley Tong  Barbie Tung 
Kuvaaja:  Jackie Chan
Tuotantosuunnittelija:  Jackie Chan
Pääosat:   Jackie Chan  Kwon Sang-woo  Liao Fan  Yao Xing Tong  Zhang Lan Xin  Laura Weissbecker 
Valmistustiedot
Valmistusmaa:  Hongkong
Tuotantoyhtiö:   JCE Movies Limited  Emperor Classic Films  Emperor Dragon Movies  Emperor Motion Pictures  Jackie & JJ Productions 
Levittäjä:  Universal Studios Netflix Emperor Motion Pictures
Ensi-ilta:  2012
Kesto:  123 min
Alkuperäiskieli:  englanti espanja arabia ranska mandariinikiina venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Chinese Zodiac (myös CZ12, kiin.: 十二生肖) on vuonna 2012 julkaistu hongkongilainen toimintaelokuva, jonka ohjasi ja käsikirjoitti Jackie Chan. Hän myös näyttelee pääosaa elokuvassa. Chinese Zodiac on jatko-osa elokuvalle Armour of God II: Operation Condor.
Ilta-Sanomissa Timo Kuismin luonnehti elokuvaa lapsekkaan sekoilevaksi komediakeitokseksi ja kirjoitti Aasian loikkivan ihmemiehen olevan kuusikymppisenäkin hyvässä vedossa tässä omassa ohjauksessaan, joka yhdistelee James Bond -elokuvia ja Kadonneen aarteen metsästäjiä.
Al-Buruj

Suuran 85 arabialainen symboli
Al-Buruj (arab. البروج‎, al-buruj, suom. Tähtikuvioiden suura) on Koraanin 85. suura. Theodor Nöldeken luokituksessa se on "mekkalainen"  järjestysnumerolla 22. Suurassa on 22 jaetta. Nimensä se on saanut ensimmäisessä jakeessa olevasta sanasta.
Sisältö

Jakeet 1–3 vannovat muun muassa tähtikuvioiden kautta.
Jakeissa 4–11 kirotaan niitä jotka kiduttivat uskovia. Heitä odottaa Helvetti, uskovia puutarhat.
Jakeet 12–22 ylistävät Herraa ja viittaavat tarinaan Faraosta ja Thamudista. Jakeet  21–22 toteavat: "Tosiaan, tämä on jalo Koraani huolella varjellussa taulussa."
Tulkintoja

Jakeet 4–11 viittaavat ilmeisesti kristittyjen vainoihin, Danieliin leijonien luolassa (Daniel 3) tai Abrahamiin. Jakeet  21–22 ovat viittaus Koraanin taivaalliseen alkuperäiskappaleeseen.
Suura 85 resitaationa
Keskusrikospoliisi

Keskusrikospoliisin Jokiniemen toimitalo Vantaalla vuonna 2015.
Keskusrikospoliisin Jokiniemen toimitalo Vantaalla rakenteilla vuonna 1993.
Keskusrikospoliisi (lyhenne KRP; ruots. Centralkriminalpolisen, CKP, kansainvälisissä yhteyksissä National Bureau of Investigation, NBI) on Suomen poliisin valtakunnallinen yksikkö, jonka tehtävänä on torjua kansainvälistä, järjestäytynyttä, ammattimaista, taloudellista ja muuta vakavaa rikollisuutta, suorittaa tutkintaa sekä kehittää rikosten torjuntaa ja rikostutkintamenetelmiä.
KRP on perustettu vuonna 1955. Ensimmäinen päällikkö oli Kosti Vasa. Sen henkilöstömäärä on noin 780, joista 60 %:lla on poliisikoulutus. Vaativan rikostutkinnan suorittamiseksi KRP:ssä työskentelee suuri määrä eri alojen asiantuntijoita, esimerkiksi ylemmän korkeakoulututkinnon kemian alalta suorittaneita henkilöitä rikoskemisteinä rikosteknisessä laboratoriossa.
Keskusrikospoliisin edeltäjä oli sisäasiainministeriön alainen rikostutkimuskeskus, joka perustettiin vuonna 1926. Se oli virasto, joka yhdisti sormenjälkiosaston, kriminaalilaboratorion ja pienen rikostutkimusvälinevaraston toiminnot. Vuodesta 1938 alkaen rikospoliisikeskuksia perustettiin lääneihin suurten poliisipiirien yhteyteen. Rikostutkimuskeskus muutettiin Keskusrikospoliisiksi vuonna 1954.
Tehtävät

Keskusrikospoliisi tuottaa rikostorjunnan asiantuntijapalveluita poliisin eri yksiköille ja useille muille viranomaisille, esimerkiksi Tullille.
Asiantuntijapalveluista tärkeimpiä ovat:
rikosteknisen laboratorion suorittamat tutkimukset
rahanpesun selvittelykeskuksen toiminnot
kansainvälisten oikeusapupyyntöjen ja virka-apupyyntöjen välittäminen
rikostiedustelun ja rikosanalyysin palvelut
teknisen tiedustelun ja tarkkailun palvelut
elektronisen todistusaineiston käsittelyyn liittyvät palvelut
rikostorjuntaan liittyvät kielipalvelut
KRP:n tehtäviin liittyvä koulutus.
KRP kirjasi vuonna 2005 tutkittavakseen 929 rikoslakirikosta. Tutkittavien rikosten määrän vuosittaiset vaihtelut ovat olleet 2000-luvulla suhteellisen pieniä.
Hallinto

Keskusrikospoliisin esikunta (päämaja) sijaitsee Jokiniemessä Vantaalla. Toimitilat valmistuivat vuonna 1994. KRP:n paikallisyksiköitä toimii 5:llä paikkakunnalla: Joensuussa, Oulussa, Rovaniemellä, Tampereella ja Turussa. Aiemmin paikallisyksiköitä toimi 13:lla paikkakunnalla.
Keskusrikospoliisissa on 9 eri yksikköä:
Pääosasto
Länsi-Suomen yksikkö (Ahvenanmaa, Jyväskylä, Vaasa)
Itä-Suomen yksikkö (Hamina ja Mikkeli)
Pohjois-Suomen yksikkö (Oulu ja Rovaniemi)
Rikostekninen laboratorio
Rahanpesun selvittelykeskus
Rikostietopalvelu
Tekninen asiantuntijapalvelu ja
Hallintoyksikkö.
Hallinto > Päälliköt

poliisineuvos Kosti Vasa 1955–1965
poliisineuvos Pentti Ylösjoki 1966–1974
varatuomari, poliisineuvos Toivo Laento 1974–1987
poliisineuvos Rauno Ranta 1987 – 30.9.2013
poliisineuvos Robin Lardot 2013–
Aiheesta muualla

Keskusrikospoliisi Poliisi. Viitattu 16.4.2021.
Suomen "Scotland Yard" toimii. Rikostutkimuskeskus taistelee rikollisuutta vastaan, Seura, 08.01.1936, nro 2, s. 10, Kansalliskirjaston digitaaliset aineistot
Moshe Greenberg

Moshe Greenberg (10. heinäkuuta 1928 – 15.12toukokuuta 2010) oli yhdysvaltalainen juutalainen uskonnontutkija. Hän oli erikoistunut eksegetiikkaan.
Philadelphiassa syntynyt Greenberg sai tohtorinarvon Pennsylvanian yliopistosta vuonna 1954. Hänestä tuli rabbi New Yorkin Jewish Theological Seminarysta.
Greenberg opetti Pennsylvanian yliopistossa vuodesta 1964 ennen siirtymistään Jerusalemin heprealaiseen yliopistoon 1970. Hän julkaisi tieteellisten artikkeliensa ohella monia kirjoja. Hänelle myönnettiin Israel-palkinto vuonna 1994.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Latvia  Tšekki  Australia  Alankomaat  Puola  Vatikaani 
Tieteilijät:  CiNii 
Henkilöt:  DDB 
Muut:  SNAC  IdRef
Sarah Brightmanin diskografia

| 0 | 1 | 2 |
| --- | --- | --- |
 Sarah Brightman vuonna 2015
Julkaisut
| ↙Studioalbumit | 12 |  |
| ↙Livealbumit | 4 |  |
| ↙Kokoelmat | 7 |  |
| ↙Singlet | 40 |  |
Tämä on Sarah Brightmanin diskografia.
Studioalbumit

The Trees They Grow So High (myös nimellä Early One Morning, 1988)
As I Came of Age (1990)
Dive (1993)
Surrender (1995)
Fly (1995)
Timeless (myös nimellä Time to Say Goodbye, 1996)
Eden (1998)
La Luna (2000)
Harem (2003)
Symphony (2008)
A Winter Symphony (2008)
Dreamchaser (2013)
Hymn (2018)
Livealbumit

The Harem Tour - Live From Las Vegas (2004)
Sarah Brightman: In Concert (2008)
Symphony: Live in Vienna (2008)
Hymn in Concert (2019)
Kokoelmat

Sings the Songs of Andrew Lloyd Webber (1992)
The Andrew Lloyd Webber Collection (1997)
Classics (2001)
The Very Best of 1990–2000 (2001)
Encore (2002)
Love Changes Everything: The Andrew Lloyd Webber Collection Volume 2 (2005)
Classics: The Best of Sarah Brightman (2006)
Diva: The singles collection (2006)
Amalfi – Sarah Brightman Love Songs (2009)
Bella Voce (2009)
Voce – Sarah Brightman Beautiful Songs (2014)
Rarities, Vol. 1 (2015)
Rarities, Vol. 2 (2015)
Rarities, Vol. 3 (2015)
Gala – The Collection (2016)
France (2020)
Videoalbumit

Sarah Brightman: In Concert (1998)
One Night in Eden (1999)
La Luna: Live in Concert (2001)
Classics: The Best of Sarah Brightman VHS (2002)
Harem: A Desert Fantasy (2004)
The Harem World Tour: Live from Las Vegas	(2004)
Diva: The Video Collection (2006)
Symphony: Live in Vienna (2009)
Dreamchaser in Concert (2013)
Hymn in Concert (2019)
Singlet

"I Lost My Heart to a Starship Trooper" (Hot Gossipin kanssa) (1978)
"The Adventures of the Love Crusader" (The Starship Troopersin kanssa) (1979)
"Love in a U.F.O." (1979)
"My Boyfriend's Back" (1981)
"Not Having That!" (1981)
"Him" (1983)
"Rhythm of the Rain" (1983)
"Unexpected Song" (1984)
"Pie Jesu" (Paul Miles-Kingstonin kanssa) (1985)
"All I Ask of You" (Cliff Richardin kanssa) (1986)
"The Phantom of the Opera" (1986)
"The Music of the Night" (Michael Crawfordin kanssa) (1986)
"Doretta's Dream" (1987)
"Anything But Lonely" (1990)
"Something to Believe In" (1990)
"Amigos Para Siempre" (José Carrerasin kanssa) (1992)
"Captain Nemo" (1993)
"The Second Element" (1993)
"A Question of Honour" (1995)
"How Can Heaven Love Me" (Chris Thompsonin kanssa) (1995)
"Heaven Is Here" (1995)
"Time to Say Goodbye" (Andrea Bocellin kanssa) (1996)
"Just Show Me How to Love You" (José Curan kanssa) (1997)
"Who Wants to Live Forever" (1997)
"Tú Quieres Volver" (1997)
"There for Me" (José Curan kanssa) (1998)
"Starship Troopers" (United Citizen Federationin kanssa) (1998)
"Eden" (1998)
"Deliver Me" (1999)
"So Many Things" (1999)
"The Last Words You Said" (Richard Marxin kanssa) (1999)
"A Whiter Shade of Pale" (2001)
"Harem - Remixes" (2003)
"What You Never Know" (2003)
"Free" (2004)
"I Will Be with You (Where the Lost Ones Go)" (Chris Thompsonin kanssa) (2007)
"Running" (2007)
"Pasión" (Fernando Liman kanssa) (2007)
"Done" (2010)
"Angel" (2012)
"One Day Like This" (2012)
"Sogni" (Vincent Niclon kanssa) (2018)
"Hymn" (2018)
"Miracle" (Yoshikin kanssa) (2018)
"Fly to Paradise" (2019)
"Just Show Me How To Love You" (Florent Pagnyn kanssa) (2020)
Frendit

| Frendit |
| --- | --- |

 Ohjelman tunnuskuva
Tyyli:  tilannekomedia
Kestoaika:  20–22 minuuttia
Luoja(t):  David Crane Marta Kauffman
Pääosissa:  Jennifer Aniston Courteney Cox Lisa Kudrow Matt LeBlanc Matthew Perry David Schwimmer
Alkuperämaa:   Yhdysvallat
Alkuperäiskieli:  englanti
Verkko:   NBC  MTV3  SUB  AVA
Esitetty:   22. syyskuuta 1994 – 6. toukokuuta 2004  9. huhtikuuta 1996 – 23. marraskuuta 2004
Tuotantokausia:  10
Jaksoja:  236 (luettelo jaksoista)
Tunnuskappale:  ”I’ll Be There for You” yhtyeeltä The Rembrandts
Tuotanto
Vastaava(t) tuottaja(t):  Marta Crane David Kaufman Kevin S. Bright Michael Borkow (kausi 4) Michael Curtis (kausi 5) Adam Chase (kausi 5-6) Greg Mains (kausi 5-7) Wil Calhoun (kausi 7) Scott Silveri (kausi 8-10) Shana Goldberg-Meehan (kausi 8-10) Andrew Reich (kausi 8-10) Ted Cohen (kausi 8-10)
Säveltäjä(t):  Michael Skloff Allee Willis
Tuotantoyhtiö(t):  Bright/Kauffman/Crane Productions Warner Bros.
Levittäjä:  Warner Bros. Television Distribution
Seuraaja:  Joey (2004–2006)
Aiheesta muualla
Virallinen sivusto
IMDb 
Frendit (engl. Friends) on yhdysvaltalainen tilannekomediasarja, jonka ovat luoneet David Crane ja Marta Kauffman. Sarjaa ensiesitettiin yhdysvaltalaisella NBC-televisiokanavalla vuosina 1994–2004. Sarja kertoo kuudesta Manhattanilla New Yorkissa asuvasta ystävyksestä.
Frendejä tuotettiin kymmenen vuoden aikana yhteensä kymmenen tuotantokautta ja 236 jaksoa. Sarja pysyi suosittuna koko esitysaikansa, ja se oli ehdolla 62 kertaa Emmy-palkinnon saajaksi. Sarjan kaksiosainen päätösjakso esitettiin NBC:llä 6. toukokuuta 2004, ja se keräsi 52,5 miljoonaa yhdysvaltalaista katsojaa. Kyseessä on yksi katsotuimmista yhdysvaltalaisista televisiosarjan päätösjaksoista.
Frendien spin-off -sarja Joey luotiin sarjan päättymisen jälkeen, mutta se kuitenkin lopetettiin pian alhaisten katsojalukujen vuoksi. On myös huhuttu Frendit-elokuvasta, mutta huhut ovat kerta toisensa jälkeen osoittautuneet paikkansapitämättömiksi, sillä tuotantoyhtiö ei aio tehdä elokuvaa.
Henkilöt

Sarja sisältää kuusi päähenkilöä ja useita muita toistuvia näyttelijöitä.
Courteney Cox esittää Monica Gelleriä, ryhmän äitihahmoa ja kokkia, joka tunnetaan pakko-oireisena ja kilpailevana luonteena. Monica oli erittäin ylipainoinen lapsi ja häntä leikillään kiusoitellaan siitä useasti sarjan aikana. Monica pitää siivoamisesta ja on joskus hyvin pikkutarkka. Monica työskentelee kokkina koko sarjan ajan ja avioituu Chandler Bingin kanssa seitsemännellä tuotantokaudella.
Jennifer Aniston esittää Rachel Greeniä, muoti-intoilijaa ja Monica Gellerin parasta ystävää lukiosta. Rachelin ensimmäinen työpaikka oli tarjoilijana Central Perkissa, mutta hän pääsee myöhemmin töihin Bloomingdale'siin ja Ralph Laurenille viidennellä tuotantokaudella.
Lisa Kudrow esittää Phoebe Buffayta, omalaatuista hierojaa ja itseoppinutta muusikkoa. Phoeben äiti teki itsemurhan ja isäpuoli joutui vankilaan, minkä seurauksena Phoebe vietti orvon lapsuutensa kaduilla. Phoebe synnytti veljensä kolmoset sarjan viidennellä kaudella. Hän kirjoittaa ja laulaa omituisia laulujaan kitaransa kanssa. Hänellä on "paha" kaksoissisko Ursula. Phoebe avioituu Mike Hanniganin (Paul Rudd) kanssa viimeisellä tuotantokaudella.
Matt LeBlanc esittää Joey Tribbiania, vaikeuksissa olevaa näyttelijää, joka rakastaa ruokaa. Hän on kuuluisa roolistaan Päivien viemää -sarjan tohtori Drake Ramorayna. Joey on yksinkertainen naistenmies, jolla on useita lyhytaikaisia seurustelusuhteita koko sarjan aikana. Hän rakastuu Racheliin kahdeksannella tuotantokaudella.
Matthew Perry esittää Chandler Bingiä, tilastotieteilijää suuressa monikansallisessa yhtiössä. Chandler lopettaa työnsä ja hänestä tulee nuorempi copywriter mainostoimistoon yhdeksännellä tuotantokaudella. Chandler tunnetaan sarkastisesta huumoristaan ja huono-onnisista seurustelusuhteistaan. Chandler nai Monican seitsemännellä tuotantokaudella ja he adoptoivat kaksoset sarjan lopussa.
David Schwimmer esittää Ross Gelleriä, Monica Gellerin isoveljeä, paleontologia, joka työskentelee luonnonhistorian museolla. Myöhemmin hänet palkataan professoriksi New Yorkin yliopistoon. Ross on on-off-suhteessa Rachelin kanssa koko sarjan ajan. Rossilla on kolme epäonnistunutta avioliittoa: Rachelin, Emilyn ja Carolin, joka on myös hänen poikansa Benin (Cole Sprouse) äiti, kanssa. Ross ja Rachel saavat lapsen kahdeksannen tuotantokauden lopussa.
Näyttelijät

Sarjan päähenkilöt olivat tuttuja televisiokatsojille jo ennen roolejaan Frendeissä, mutta heitä ei kuitenkaan pidetty kovin suurina tähtinä. Cox oli näytellyt elokuvassa Ace Ventura – lemmikkidekkari ja televisiosarjassa Perhe on paras. Kudrow oli näytellyt Ursula Buffayta televisiosarjassa Hulluna sinuun ja hän uusikin roolinsa Ursulana Frendeissä. Ennen rooliaan Frendeissä Kudrow oli työskennellyt toimistopäällikkönä ja tutkijana isälleen. LeBlanc oli esiintynyt sivuroolissa tilannekomediassa Pulmuset. Aniston ja Perry olivat näytelleet useissa epäonnistuneissa tilannekomedioissa ennen siirtymisiään Frendeihin. Ennen rooliaan Frendeissä Schwimmer oli näytellyt sivuroolia televisiosarjoissa Kesä 68 ja NYPD Blue. Sarjan 10 tuotantokauden aikana kaikista sen päähenkilöistä tuli julkisuuden henkilöitä.
Alkuperäisen sopimuksen mukaan ensimmäisellä tuotantokaudella näyttelijöille maksettiin 22 500 Yhdysvaltain dollaria jaksolta. Toisella tuotantokaudella näyttelijät saivat erilaisia palkkoja, joiden suuruudet vaihtelivat 20 000 dollarista 40 000 Yhdysvaltain dollariin jaksolta. Kolmannella tuotantokaudella näyttelijöille maksettiin 75 000 dollaria, neljännellä 85 000 dollaria, viidennellä 100 000 dollaria, kuudennella 125 000 dollaria, seitsemännellä ja kahdeksannella 750 000 dollaria ja yhdeksännellä ja kymmenennellä tuotantokaudella miljoona dollaria jaksolta.
Sarjan luoja David Crane halusi kaikki kuusi pääosan esittäjää näkyville yhtä lailla. Näyttelijät pyrkivät pitämään tästä kiinni eivätkä antaneet yhden näyttelijän hallita; he pyrkivät ehdolle samoihin kategorioihin, olivat yhteisissä palkkaneuvotteluissa, ja esiintyivät yhtenä ryhmänä lehtikuvissa ensimmäisellä tuotantokaudella. Näyttelijöistä on tullut ystäviä myös ruudun takana, ja sarjassa vieraillut näyttelijä Tom Selleck kertoi tunteneensa joskus jääneensä ulkopuoliseksi. Näyttelijät pysyivät hyvinä ystävinä sarjan jälkeenkin, ja esimerkiksi Aniston on Coxin ja David Arquetten tyttären kummitäti. Sarjan virallisessa jäähyväiskirjassa Friends ’Til The End jokainen myöntää, että sarjan näyttelijöistä oli tullut kuin yksi perhe.
Tuotantokaudet

| Tuotantokausi | Alkoi | Päättyi | Esityskausi1 | Sijoitus | Katsojat (miljoonia) |
| --- | --- | --- | --- | --- | --- |

| 1 | 22. syyskuuta 1994 | 18. toukokuuta 1995 | 1994-1995 | #8 | 24,3 |
| 2 | 21. syyskuuta 1995 | 16. toukokuuta, 1996 | 1995-1996 | #3 | 29,4 |
| 3 | 19. syyskuuta 1996 | 15. toukokuuta 1997 | 1996-1997 | #4 | 25,0 |
| 4 | 25. syyskuuta 1997 | 7. toukokuuta 1998 | 1997-1998 | #4 | 24,1 |
| 5 | 24. syyskuuta 1998 | 20. toukokuuta 1999 | 1998-1999 | #2 | 23,5 |
| 6 | 23. syyskuuta 1999 | 18. toukokuuta 2000 | 1999-2000 | #5 | 20,7 |
| 7 | 12. lokakuuta 2000 | 17. toukokuuta 2001 | 2000-2001 | #5 | 20,2 |
| 8 | 27. syyskuuta 2001 | 16. toukokuuta 2002 | 2001-2002 | #1 | 24,5 |
| 9 | 26. syyskuuta 2002 | 15. toukokuuta 2003 | 2002-2003 | #2 | 21,6 |
| 10 | 25. syyskuuta 2003 | 6. toukokuuta 2004 | 2003-2004 | #3 | 22,8 |
1Yhdysvalloissa suosittujen televisiosarjojen uusia jaksoja esitetään yleensä syyskuusta toukokuuhun prime time -aikaan kello 20–23. Frendejä esitettiin toisesta kaudesta lähtien torstaisin iltakahdeksan ohjelmapaikalla.
Tuotanto > Konsepti

| 0 | 1 | 2 |
| --- | --- | --- |
| ” | "Sarja käsittelisi seksiä, rakkautta, parisuhteita, uria, sitä aikaa elämässä, jolloin kaikki on mahdollista. Se kertoisi myös ystävyyssuhteista, sillä asuessasi sinkkuna kaupungissa ystävät ovat perheesi." | ” |
–  Cranen, Kauffmanin ja Brightin alkuperäinen esittely sarjasta.
David Crane ja Marta Kauffman alkoivat kehittää kolmea uutta televisiosarjan aloitusjaksoa, jotka esitettäisiin syksyllä 1994, sen jälkeen kun NBC oli peruuttanut heidän entisen sarjansa Family Album vuonna 1993. Kauffman ja Crane päättivät luoda NBC:lle sarjan "kuuden parikymppisen henkilön elämästä Manhanttanilla", koska heidän mielestään se sopisi parhaiten sinne. Crane ja Kauffman esittelivät idean Kevin Brightille, joka oli toiminut tuottajana heidän HBO-televisiokanavan sarjassaan Dream On. Idea sarjaan sai alkunsa, kun Crane ja Kauffman pohtivat aikaa, jolloin he olivat lopettaneet koulun ja alkoivat elää yksin New Yorkissa; he tarkastelivat aikaa, jolloin tulevaisuus oli enemmänkin kysymysmerkki. He huomasivat konseptin mielenkiintoiseksi, sillä he uskoivat "kaikkien tietävän sen tunteen", ja koska he olivat itse kokeneet sen omassa elämässään. Joukko nimesi sarjan Insomnia Cafeksi ja laativat sarjasta seitsensivuisen esittelyn NBC:lle joulukuussa 1993.
Samaan aikaan Warren Littlefield, NBC:n tuolloinen johtohenkilö, etsi komediaa, jossa nuoret asuvat yhdessä ja jakavat asuinkustannukset. Littlefield halusi nuorten jakavan muistettavia hetkiä ystäviensä kanssa, joista oli tullut "uusia, korvaavia perheenjäseniä". Littlefieldillä oli kuitenkin vaikeuksia toteuttaa ideaa, sillä hänen mielestään NBC:n kehittämät käsikirjoitukset olivat surkeita. Kun Kauffman, Crane ja Bright esittelivät Insomnia Cafen, Littlefield vakuuttui siitä, että he tiesivät tarkalleen millaisia sarjan henkilöhahmot olisivat. NBC lupasi esittää sarjan ensimmäisen jakson, joka tarkoitti samalla sitä, että kanava olisi joutunut taloudelliseen vastuuseen, jos jaksoa ei olisi kuvattu. Kauffman ja Crane alkoivat käsikirjoittaa aloitusjaksoa sarjalle, jonka nimi oli nyt Friends Like Us. Kirjoittaminen kesti kolme päivää. Littlefield halusi sarjan X-sukupolvelle, mutta kolmikko ei hyväksynyt tätä ideaa. Crane kertoi olevansa haluton luomaan sarjaa vain yhdelle sukupolvelle: hän halusi tuottaa sarjaa, jota katsoessaan jokainen voisi nauttia. NBC piti ensimmäisen jakson käsikirjoituksesta ja tilasi sarjan, jonka nimeksi muutettiin nyt Six of One, johtuen lähinnä ABC:n televisiosarjasta These Friends of Mine.
Tuotanto > Roolitus

Kun kävi ilmeiseksi, että projekti oli NBC:n suosiossa, Littlefield sai useita puhelinsoittoja eri agenteilta, jotka halusivat asiakkaansa osaksi sarjaa. Koe-esiintymiset järjestettiin New Yorkissa ja Los Angelesissa. Roolittajat valitsivat tuhannesta hakijasta 75 jatkoon. He, jotka kutsuttiin takaisin, pääsivät esiintymään Cranen, Kauffmanin ja Brightin eteen uudelleen. Lopulta useista varteenotettavista ehdokkaista jokaiseen rooliin oli ehdolla kolme tai neljä näyttelijää, jotka pääsivät esiintymään Les Moonvesille, joka toimi tuolloin Warner Bros. -yhtiön johtoportaassa.
Sarjan luojat olivat työskennelleet David Schwimmerin kanssa aikaisemmin ja he kirjoittivatkin Rossin roolin hänelle. Cox halusi näytellä Monicaa, mutta tuottajat halusivat hänelle Rachelin roolin tämän "pirteyden ja energian" vuoksi. Koe-esiintymisen jälkeen Kauffman suostui Coxin ehdotukseen ja tämä sai Monican roolin. Matt LeBlanc koe-esiintyi Joeyn rooliin. Tuottajat eivät aluksi suunnitelleet Joeysta vähä-älyistä, mutta huomasivat sen olevan huomattava komiikan lähde. Vaikka Crane ja Kauffman eivät tuolloin halunneet LeBlancin saavan roolia, NBC kehotti heitä palkkaamaan hänet. Jennifer Aniston, Matthew Perry ja Lisa Kudrow palkattiin rooleihinsa koe-esiintymisen perusteella.
Läpi sarjan ensimmäisen kauden käsikirjoitusta jouduttiin muokkaamaan näyttelijöille sopivaksi. Kauffman myönsi, että Joey sai kokonaan uuden ilmeen ja että vasta ensimmäisessä kiitospäivän ateria -jaksossa he tajusivat, kuinka hauskoja Monican neuroosit voivat olla.
Tuotanto > Käsikirjoitus

Pian sen jälkeen kun NBC päätti alkaa tuottaa Frendejä, sarjan tuottajat Crane, Kauffman ja Bright vastaanottivat käsikirjoituksia, joita oli pääosin suunniteltu käytettäväksi julkaisemattomissa Seinfeld-jaksoissa. Kauffman ja Crane palkkasivat sarjaan seitsemän nuorta käsikirjoittajaa. Tuottajien mielestä käyttämällä sarjassa kuutta tasavertaista hahmoa, eikä korostamalla yhtä tai kahta, saisi mahdollisuuden lukemattomiin tarinoihin ja menestykseen. Valtaosa tarinoiden ideoista tuli käsikirjoittajilta, joskin myös näyttelijät saivat esittää omia ideoitaan. Käsikirjoittajat suunnittelivat aluksi suurta romanssia Joeyn ja Monican välille. Ajatus romanssista Rossin ja Rachelin välille syntyi, kun Kauffman ja Crane kirjoittivat sarjan aloitusjaksoa.
DVD-julkaisu

Kaikki Frendien kymmenen tuotantokautta on saatavilla DVD;nä ja myös kaikki tuotantokaudet samassa paketissa. Kolmen ensimmäisen tuotantokauden yhteydessä on The Rembrandtsin musiikkivideo "I'll Be There for You", joka on koko sarjan tunnuskappale. Neljännen tuotantokauden yhteydessä on myös kaksi Lontooseen liittyvää erikoismateriaalia. Lisäksi kymmenennen kauden yhteydessä on lisämateriaalia mm. minidokummentteja "Friends of Friends" ja sarjan teon aikana sattuneita kommelluksia ja mokia.
Spin-offit > Joey

Sarjan päättymisen jälkeen vuonna 2004 LeBlanc allekirjoittautui sarjan spin-offiin nimeltä Joey. Sarja seuraa Joeyn muuttoa Los Angelesiin, jossa hän voi jatkaa näyttelijän uraansa. Alkuperäisten Frendien tuottajat Kauffman ja Crane eivät olleet kiinnostuneita spin-offista, vaikkakin Bright suostui tuottamaan sarjaa yhdessä Scott Silverin ja Shana Goldberg-Meehanin kanssa. NBC mainosti sarjaa ja alkoi esittää sitä samalla ohjelmapaikalla kuin Frendejä aikaisemmin. Sarjan aloitusjaksoa katsoi 18,60 miljoonaa yhdysvaltalaiskatsojaa, mutta katsojaluvut tippuivat sarjan kahden tuotantokauden aikana. Ensimmäisellä kaudella sarjaa katsoi keskimäärin 10,20 miljoonaa katsojaa ja toisella tuotantokaudella 7,10 miljoonaa katsojaa. Viimeistä jaksoa 7. maaliskuuta 2006 katsoi 7,09 miljoonaa katsojaa; NBC hyllytti sarjan 15. toukokuuta 2006. Bright syytti NBC:n tuottajia, studiota ja muita tuottajia sarjan nopeasta pilaamisesta:
»Frendeissä Joey oli naistenmies. Hän oli uskollinen ystävä, henkilö, johon tiesit voivasi luottaa. Uudessa sarjassa Joeysta tehtiin henkilö, joka ei voinut saada työpaikkaa tai pyytää tyttöä ulos. Hänestä tuli säälittävä hahmo. Tunsin, että häntä ohjattiin väärään suuntaan, mutta minua ei kuunneltu. » 
(Kevin S. Bright syystä Joeyn lopettamiseen.)